Szegedi repülőtér

A **Szegedi repülőtér** (ICAO: LHUD, angolul **Szeged Airport**) egy nyilvános, ideiglenes határnyitási joggal is rendelkező repülőtér Magyarországon, Csongrád megyében, Szeged városközpontjától mintegy 5 kilométerre, nyugatra.

## Története

A repülőteret az első világháború során, 1915-ben építették fel katonai célból. A háború után elsősorban sport célokat szolgált, majd a második világháborúban ismét katonai repülőtér volt.

A háború után, 1946-ban indult újra a polgári légi közlekedés, ekkortól a Maszovlet (1954-től Malév) egészen 1965-ig menetrend szerinti járatokat üzemeltetett Budapest és Szeged között. A Magyar Néphadsereg ekkor átvette a repülőteret, aminek 1989-es megszűnését követően a Szegedi Repülő Egyesület lett az új üzemeltetője.

A 2002-es és a 2003-as nyári szezonban kisgépes charterjáratok jártak a szegedi és a dubrovniki repülőtér között, ám a vállalkozás a magas költségek miatt (a gépek Budapestről jöttek és oda is mentek vissza, Szeged és Budapest között üresen) veszteséget termelt, így 2003 végén megszűnt.

2001-ben a Magyar Állam térítésmentesen átadta a reptér tulajdonjogát Szeged önkormányzatának. A város 2006. április 7-ével a Szegedi Repülő Egyesület helyett a Szegedi Közlekedési Társaságot bízta meg a reptér működtetésével.

2005-2006-ban összesen 1,6 milliárd forint értékben megépítették, illetve felújították az aszfalt futópályát és a gurulóutat, a fénytechnikát, a repteret körbevevő kerítést, a kommunikációs berendezéseket, valamint a reptéri járműveket, illetve új utas és csomagellenőrző gépeket is vásároltak.

2008 tavaszán kiépítették az NDB és DME repüléssegítő rendszereket is.

A reptér rendelkezik ideiglenes határnyitási joggal, ami lehetővé teszi a nemzetközi légiforgalmat is, de jelenleg sem menetrend szerinti, sem charter forgalma nincs, így leginkább sportcélokra használják, illetve magánrepülőket is fogad.

## Jegyzetek

1. ↑ A hazai vidéki repülőterek fejlődési lehetőségei Archiválva 2015. szeptember 24-i dátummal a Wayback Machine-ben, Vidéki Repülőterek Szövetsége, 2014.
2. ↑ forgalmi adatok Archiválva 2015. április 19-i dátummal a Wayback Machine-ben, airportszeged.hu (hozzáférés: 2015. április 19.)

## Források

* Fejleszteni kellene a szegedi repülőteret, 2012. május 14.
* Új repülőtérről álmodnak Archiválva 2015. február 8-i dátummal a Wayback Machine-ben, Délmagyar, 2012. július 29.
* Egy helyben topog a szegedi repülőtér ügye Archiválva 2015. február 8-i dátummal a Wayback Machine-ben, Délmagyar, 2014. szeptember 22.

Sablon:Magyarország repülőterei

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Magyarország]] **[[Portál:Magyarország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]